钦定古今图书集成/明伦汇编/氏族典/第216卷 > 《凌迪知万姓统谱》 > 和逢尧
## 钦定古今图书集成/明伦汇编/氏族典/第216卷 > 《凌迪知万姓统谱》 > 和逢尧

按《唐书赵彦昭传》：“和逢尧，岐州岐山人。武后时，负鼎
诣阙下上书，自言愿助天子和饪百度。有司让曰：‘今
天子圣明，百司以和，尚何所调’？逢尧不能答，流庄州。
十馀年，乃举进士高第，累擢监察御史。突厥默啜请
尚公主，逢尧以御史中丞摄鸿胪卿，报可，擢户部侍
郎。坐善太平公主，斥朗州司马。终柘州刺史。”